Psalm 26 (5) - www.bybelkennis.co.za
by Coen Slabber · Published 19/10/2016 · Updated 06/09/2016
God can achieve his purpose either through the absense of human power and resources or the abandonment of reliance on them (Oswald Chambers).
Hierdie psalm herinner ons daaraan dat die ideaal is dat mense wat bid, aanspraak op morele integriteit kan maak. Hulle moet hulle losmaak van die goddeloses. Die psalm veronderstel dat God se verhouding met ons berus op God se aanvaarding van ons. Dit het niks te doen met ons wat iets verdien nie. Dit beklemtoon die noodsaaklikheid dat mense wat deur die Here aanvaar word met integriteit en vertroue moet leef.
Godsdiens het twee kante, My verhouding met God word ook beïnvloed deur my verhouding met ander mense. Gaan ek met die verkeerde mense om, kan ek ook betrokke raak by hulle verkeerde dade. Dit raak my verhouding met God. Ek moet die goeie doen en doelbewus die kwaad vermy.
Die feit dat niemand volmaak is nie, is nie 'n rede om nie vir ons toe te wy aan 'n regte lewe in die samelewing of om net op die Here te vertrou nie. Die feit dat ons geroep word om met die goddeloses te assosieer om God se liefde na hulle te bring moet gepaard gaan met 'n besliste teregwysing aan hulle – ons moet niks met hulle manier van dink en doen te doen hê nie. Ons is geroep om in die wêreld, maar nie van die wêreld te wees nie. Ons moet op 'n onderskeidende manier sit, staan en loop. Ons kan nie vir God en vir Mammon dien nie.
Mense sonder morele integriteit en vertroue in God kan steeds bid dat God hulle moet verlos. Hulle mag vind dat God mag reageer. Mense wat aanspraak op morele integriteit en vertroue in God kan maak, het 'n vaster basis om op God te vertrou om hulle te verlos.